Λάρνακα, 03/07/2025

**Η Lidl Κύπρου στηρίζει για ακόμα μία χρονιά την καλοκαιρινή κατασκήνωση του Κυπριακού Ερυθρού Σταυρού**

**Έμπρακτη προσφορά της εταιρείας προς τον οργανισμό για την ενδυνάμωση και την κοινωνική ενσωμάτωση των παιδιών.**

Με συνέπεια στη δέσμευσή της για κοινωνική υπευθυνότητα, η **Lidl Κύπρου** στήριξε και φέτος την **Παγκύπρια Κατασκήνωση του Τμήματος Νέων του Κυπριακού Ερυθρού Σταυρού**, η οποία φιλοξένησε μαθητές **ηλικίας 12-15 ετών από όλη την Κύπρο στο κατασκηνωτικό κέντρο στα Χανδριά από τις 20 μέχρι τις 27 Ιουνίου**.

Πρόκειται για μια πρωτοβουλία που **προσφέρει στα παιδιά ένα καταφύγιο δημιουργίας, εκπαίδευσης και ενδυνάμωσης**, μέσα από εργαστήρια, εκπαιδευτικά παιχνίδια, εκδρομές και ποικίλες δραστηριότητες με πυρήνα τις αξίες της αλληλεγγύης και της συνεργασίας. Η κατασκήνωση, διάρκειας μίας βδομάδας, λειτουργεί ως ένα ζωντανό εργαστήριο κοινωνικής συνοχής, ενθαρρύνοντας την ανάπτυξη δεξιοτήτων όπως η ομαδικότητα, η δημιουργικότητα και η κριτική σκέψη.

**Η Lidl Κύπρου συμβάλλει ουσιαστικά** στην επιτυχία του προγράμματος, **καλύπτοντας τις καθημερινές διατροφικές ανάγκες** των συμμετεχόντων και προσφέροντας, στο πλαίσιο της τελετής ολοκλήρωσης της κατασκήνωσης, **ένα ειδικά διαμορφωμένο μενού από σεφ της Lidl Food Academy**, χαρίζοντας στα παιδιά μια ξεχωριστή γευστική εμπειρία.

Με την υποστήριξή της στην κατασκήνωση του Κυπριακού Ερυθρού Σταυρού, η Lidl Κύπρου ενισχύει το όραμά της για μια κοινωνία με ίσες ευκαιρίες, δίνοντας **έμφαση στην ενδυνάμωση των νέων και στην ενεργή συμμετοχή τους ως μελλοντικών πολιτών**. Πρόκειται για ένα ακόμη παράδειγμα του τρόπου με τον οποίο η Lidl Κύπρου επιλέγει να επιστρέφει στην κοινωνία την εμπιστοσύνη που λαμβάνει καθημερινά, με πράξεις ουσίας και προσφοράς.

**Επισκεφθείτε τη Lidl Κύπρου και στα:**

**team.lidl.com.cy**

[**corporate.lidl.com.cy**](https://corporate.lidl.com.cy/el/)

[**lidlfoodacademy.com.cy**](https://www.lidlfoodacademy.com.cy/)

[**facebook.com/lidlcy**](https://www.facebook.com/lidlcy)

[**instagram.com/lidl\_cyprus**](https://www.instagram.com/lidl_cyprus/)

**youtube.com/lidlcyprus**

[**linkedin.com/company/lidl-cyprus**](https://www.linkedin.com/company/lidl-cyprus)